אתר הנופש יוניברסל אורלנדו

אתר הנופש יוניברסל אורלנדו (באנגלית: Universal Orlando Resort) הוא קומפלקס בידור ונופש הממוקם באורלנדו, פלורידה, ארצות הברית. המתחם מנוהל על ידי NBCUniversal, חברת בת של Comcast דרך השלוחה "יוניברסל יעדים וחוויות" (Universal Destinations & Experiences) ונפתח ב-7 ביוני 1990. המתחם הוא הגדול ביותר שקיים בבעלות יוניברסל ברחבי העולם כאשר הוא במקום השני באורלנדו אחרי וולט דיסני וורלד ריזורט, שגדול ממנו פי יותר מ-50. שטח האתר מתפרש על פני 2,190 דונם ומכיל 2 פארקי שעשועים, פארק מים, מתחם קניות והסעדה ו-8 מלונות. היסטוריה לאחר פתיחת הפארק אולפני יוניברסל פלורידה ב-7 ביוני 1990, חברת יוניברסל הקימה מיזם משותף עם "קבוצת בלאקסטון" (חברת השקעות) והחלה לתכנן הרחבה עתידית שתהפוך את הפארק היחיד ליעד נופש רב-יומי. בסוף שנת 1995 החלה בניית הפארק החדש איי ההרפתקאות. איי ההרפתקאות של יוניברסל נפתח לציבור ב-28 במאי 1999 והציג 6 אזורי נושא. הפארק זכה לפופולריות בינונית וכתוצאה מכך, מספר אטרקציות נסגרו מוקדם אחר כך. ביחד עם הפארק החדש, זמן קצר אחר כך נפתחה גרסה פלורידנית של טיילת העיר (CityWalk) מאולפני יוניברסל הוליווד. המלון הראשון באתר נפתח בספטמבר 1999 ונוהל בחלקו על ידי Loews Hotels. שני הפארקים, טיילת העיר והמלון מותגו כ-"המפלט של אולפני יוניברסל" (Universal Studios Escape), אך זמן קצר אחר כך השם שונה במהירות ל"אתר הנופש יוניברסל אורלנדו" (Universal Orlando Resort). בשנת 2011 "קבוצת בלאקסטון" מכרה את חלקה בפארק ל-NBCUniversal. באוקטובר 2024, הוכרז שהפארק החדש של אתר הנופש יוניברסל אורלנדו, שנקרא יקום אפי, ייפתח רשמית ב-22 במאי 2025. הפארק כולל חמישה עולמות נושאיים חדשים: Celestial Park, עולם הקסמים של הארי פוטר - משרד הקסמים, Super Nintendo World, הדרקון הראשון שלי - אי ברק, ו-Dark Universe. במרכז הפארק יעמוד מלון עם 500 חדרים, שמחובר ישירות לפארק וכולל כניסה ייעודית לאורחי המלון. טיילת העיר טיילת העיר של יוניברסל (Universal CityWalk) הוא מתחם חנויות, מסעדות ומועדוני לילה, שנבנה בין הפארקים על שטח מגרשי החניה של פארק השעשועים אולפני יוניברסל פלורידה (בסמוך נבנו שני מבני מגרשי חנייה רב קומתיים). מתחם זה נבנה על מנת להתחרות במתחם דיסני ספרינגס הסמוך. אולפני יוניברסל פלורידה ערך מורחב – אולפני יוניברסל פלורידה אולפני יוניברסל פלורידה נפתחו ב-7 ביוני 1990. פארק השעשועים מכיל אטרקציות, מתקנים אפלים ומופעים המבוססים על סרטי אולפני יוניברסל. בפארק שש "ארצות" בעלות תמות שונות: הוליווד, מרכז ההפקה, ניו יורק, סן פרנסיסקו/ אמיטי, אקספו ואזור הילדים (קידזון). איי ההרפתקאות ערך מורחב – איי ההרפתקאות פארק השעשועים איי ההרפתקאות נפתח במאי 1999 בסמוך לפארק אולפני יוניברסל פלורידה. הפארק כולל שש "ארצות" הנקראות "איים" בעלות תמות שונות: נמל הכניסה, ארץ גיבורי העל של מארוול, לגונת המצוירים, פארק היורה, היבשת האבודה, מנחת סוס, ואזור המבוסס על סרטי הארי פוטר. Epic Universe ב-1 באוגוסט 2019, הודיעה NBCUniversal כי היא בונה פארק שעשועים רביעי בשם "יוניברסל אפיק יוניברס" (Universal Epic Universe). הפארק יוקם כמה קילומטרים דרומית למתחם הקיים, באתר גדול המשתרע על שטח של 750 אקרים (כ-3,000 דונם). הפארק יכלול חמישה אזורים, כולל מרכז מרכזי וארבעה אזורים נוספים בנושאים כמו "איך לאמן את הדרקון שלך", פריז הקסומה מסדרת "חיות הפלא", "מפלצות יוניברסל" ו"סופר נינטנדו וורלד". צוין כי הפרויקט ייצור 14,000 משרות. מנכ"ל Comcast, בריאן רוברטס, כינה את "אפיק יוניברס" כ"ההשקעה הגדולה ביותר שביצענו אי פעם בפארק שעשועים". הקומפלקס יכלול גם בתי מלון נפרדים, מתקני אוכל וקניות. באפריל 2020, הודיעה NBCUniversal כי פתיחת הפארק תתעכב עד לשנת 2024 בשל מגפת הקורונה (COVID-19). ביולי 2020, הודיעה החברה על עצירת הפיתוח של הפארק החדש "עד שהעתיד יהפוך ליותר ברור". במרץ 2021, חודשו עבודות הבנייה על "אפיק יוניברס". פתיחתו של "אפיק יוניברס" מתוכננת ל-22 במאי 2025. קישורים חיצוניים אתר האינטרנט הרשמי של אתר הנופש יוניברסל אורלנדו (באנגלית) אתר הנופש יוניברסל אורלנדו, ברשת החברתית פייסבוק אתר הנופש יוניברסל אורלנדו, ברשת החברתית X (טוויטר) אתר הנופש יוניברסל אורלנדו, ברשת החברתית אינסטגרם אתר הנופש יוניברסל אורלנדו, סרטונים בערוץ היוטיוב אתר הנופש יוניברסל אורלנדו, הבלוג הרשמי AP, כשמריו פוגש את הארי פוטר: הצצה לפארק המטורף שרוצה לגנוב את ההצגה מדיסני, באתר ynet, 20 באפריל 2025 הערות שוליים